1950 йылдың 15 мартында Кедровтың мәҡәләләре Мәскәү дәүләт университетының физика факультетының махсус методологик семинар ултырышында ҡарала[5]. Сығыш яһаусыларҙың барыһы ла, шул иҫәптән П С. Кудрявцев үҙе лә, Кедровтың тәнҡитен дөйөм алғанда ысынбарлыҡты иҫәпкә алмаған, объектив булмаған тип баһалап кире ҡаға. Бер үк ваҡытта шундай уҡ йөкмәткеле хатты бер нисә билдәле физик Үҙәк Комитетҡа ебәрә. Форум һөҙөмтәләре буйынса йыйылыш резолюция ҡабул итә, уны ВКП(б) Үҙәк Комитетының агитация һәм пропаганда бүлегенә һәм «Культура и жизнь» гәзите редакцияһына ебәрә. Резолюцияла китаптың ыңғай яҡтары һәм айырым төҙәтеп була торған етешһеҙлектәре билдәләнә.